

**DISGRIFIAD SWYDD - YMARFERYDD GOFAL PLANT PRESWYL**

Dyma gyfle i benodi dau Ymarferydd Gofal Preswyl Plant (RCCP) rhan amser i'n cartref asesu â dau leoliad sefydledig yn Aberdâr. Dyma rôl amrywiol lle bydd gofyn i chi gefnogi plant a phobl ifanc, eu teuluoedd a lleoliadau maeth i ddiwallu anghenion a chyflawni canlyniadau cadarnhaol.

*Cyfeirnod y Swydd: POS016758005*

*Dyddiad y Disgrifiad Swydd: Gorffennaf 2019*

*Fersiwn:*

|  |  |  |  |  |  |  |
| --- | --- | --- | --- | --- | --- | --- |
| |  | | --- | |  |  |  |  |  | | --- | --- | --- | |  | **Gradd** | GRADD 7 | | **Lleoliad** | CARN INGLI | |

|  |  |  |
| --- | --- | --- |
|  | **Cyfadran** | GWASANAETHAU CYMUNED A GWASANAETHAU I BLANT |
| **Uwchadran** | GWASANAETHAU I BLANT |
| **Adran** | DIOGELU A CHYMORTH |
| **Carfan/Is-adran** | GWASANAETHAU CYMORTH I'R TEULU A MATERION LLETY |

|  |  |  |
| --- | --- | --- |
|  | **Yn atebol i'r** | RHEOLWR COFRESTREDIG |
| **Swyddi sy'n atebol i'r swydd yma** |  |

|  |  |  |
| --- | --- | --- |
|  | **Oes angen gwiriad y Gwasanaeth Datgelu a Gwahardd?** | OES – GWEITHLU PLANT EHANGACH – ADNEWYDDU BOB 3 BLYNEDD |

|  |  |
| --- | --- |
| **Pam gweithio i Gyngor Rhondda Cynon Taf?** | |
|  |  |
| Cyngor Rhondda Cynon Taf yw un o'r Awdurdodau Lleol mwyaf yng Nghymru a dyma ein gweledigaeth: "I Rondda Cynon Taf fod y lle gorau yng Nghymru i fyw, gweithio a chwarae ynddo, lle mae pobl a busnesau yn annibynnol, yn iach ac yn llewyrchus.”  Os ydych chi'n gweithio i ni, bydd popeth a wnewch yn ymwneud â gwneud gwahaniaeth er gwell i'n cymuned a'r sector cyhoeddus.  Bydd ein rhaglenni sefydlu, hyfforddi a datblygu rhagorol yn eich helpu chi i dyfu yn eich rôl. Cewch chi eich herio a'ch cefnogi, a'r cyfle i ddysgu sgiliau newydd a throsglwyddadwy wrth i chi chwarae eich rhan yn helpu eraill.  Bydd ein lwfans gwyliau blynyddol hael yn rhoi 25 diwrnod o wyliau i chi (pro rata, yn cynyddu i 30 ar ôl gwneud 5 mlynedd o wasanaeth), yn ogystal ag 8 diwrnod o wyliau cyhoeddus. Mae gyda ni gynllun pensiwn ardderchog gyda chyfraniadau cyflogwr a bydd ein buddion cymorth ariannol yn helpu i roi ymdeimlad o sicrwydd a lles i chi ar gyfer y dyfodol. Mae lles ein staff yn bwysig i ni ac mae ein polisïau sy’n ystyriol o deuluoedd ac sy’n gynhwysol yn caniatáu hyblygrwydd pan fo angen hynny. Rydyn ni'n cynnig cymorth a chyngor gan gynnwys gwasanaeth cwnsela, gwyliadwriaeth iechyd, gwasanaeth nyrsio a ffisiotherapi. Mae gyda ni nifer o rwydweithiau staff gan gynnwys Rhwydwaith y Cynghreiriaid, Rhwydwaith Anabledd a Chynhalwyr, 'Perthyn' sef ein rhwydwaith LHDTQ+ a Spotlight ar gyfer staff Du, Asiaidd ac sydd o leiafrif ethnig.  Yn ogystal â hynny, bydd modd i chi gael ystod eang o fuddion staff gan gynnwys Aelodaeth 'Hamdden am Oes' am bris gostyngol, 'Cerdyn Vectis' i gael gostyngiadau ar gannoedd o gynhyrchion a gwasanaethau, cynllun Beicio i'r Gwaith a chynllun prynu technoleg.  **Edrychwch ar ein** [**tudalennau gyrfaoedd**](https://www.rctcbc.gov.uk/EN/Resident/JobsandTraining/Jobs/RCTCareers.aspx) **i gael rhagor o wybodaeth am weithio i ni.** |

|  |  |
| --- | --- |
| Diben y swydd: | |
|  |  |
| Sicrhau bod gwasanaeth medrus ac arbenigol yn cael ei ddarparu ar gyfer plant/pobl ifainc a'u teuluoedd sy'n cael trafferthion, drwy ddarparu lleoliadau wedi'u cynllunio a lleoliadau ar yr un diwrnod ar gyfer plant/pobl ifainc. Bydd y rôl yma'n ymwneud â darparu gofal a chymorth sy'n ystyrlon o drawma naill ai ar sail gofal seibiant, gofal wedi'i gynllunio neu ofal ar yr un diwrnod. Bydd deiliaid y swydd yn gweithio'n uniongyrchol â phlant, eu teuluoedd/cynhalwyr a phobl broffesiynol eraill i sicrhau eu bod nhw'n cyflawni eu nodau personol.  Byddwch chi'n gweithio mewn modd arloesol sy'n ystyrlon o drawma i sicrhau deilliannau cadarnhaol i blant a phobl ifainc sy'n agored i niwed. Byddwch chi hefyd yn darparu ymyriadau ystyrlon i blant/pobl ifainc fel sydd wedi'i nodi yn eu cynlluniau unigol  Byddwch chi’n cefnogi plant/pobl ifainc i ddychwelyd gartref at eu rhieni, aelodau o'r teulu neu gynhalwyr pan fo hynny'n ddymunol.  Darparu ymyriadau ar sail tystiolaeth i bawb sy'n ymwneud â chynllun plentyn/ person ifanc drwy waith uniongyrchol ac arfer sy'n ystyried trawma.  Diogelu a hyrwyddo lles plant a phobl ifainc sydd mewn argyfwng.  Cymryd rhan mewn gweithio ac ymgysylltu mewn partneriaeth yn effeithiol, a chydweithio ag ystod o weithwyr proffesiynol a sefydliadau.  Gweithio mewn partneriaeth â phlant/pobl ifainc, rhieni/cynhalwyr a phobl berthnasol eraill er mwyn deall ac asesu anghenion, a llunio cynlluniau personol ar y cyd.  Cwblhau adroddiadau ysgrifenedig yn ôl yr angen yn unol â pholisïau ac arferion Gwasanaethau i Blant, ac yn unol â gofynion Deddf Rheoleiddio ac Arolygu Gofal Cymdeithasol (Cymru) 2016.  Sicrhau bod pobl yn gwrando ar farn plant/pobl ifainc yn rhan o'u gofal o ddydd i ddydd. |

| Yr hyn y byddwch chi'n ei gyflawni: | |
| --- | --- |
|  |  |
| **CYFRIFOLDEBAU PENODOL**   1. Gweithio gydag eraill yn y garfan i gynllunio a darparu rhaglenni gofal unigol o ganlyniad i drawma i blant/pobl ifainc a'u teuluoedd/cynhalwyr. 2. Bydd yr Ymarferydd Gofal Plant Preswyl yn hyblyg yn ei ddull o ddarparu ymyriadau. O'r herwydd bydd yn gweithio yn hyblyg, gan gynnwys siffitau'r bore/dydd, prynhawniau, penwythnosau a gwyliau statudol. Bydd angen cysgu yn y lleoliad i gyflawni rhai dyletswyddau hefyd.   3. Gweithredu'n Weithiwr Allweddol pwrpasol i blant/pobl ifainc unigol  4. Darparu ymyriadau sy'n cefnogi cryfderau plant / pobl ifainc.  5. Darparu strwythur a threfn i fywyd bob dydd, trwy weithgareddau ac ymyriadau wedi'u cynllunio.  6. Chwarae rhan weithredol mewn amrywiaeth o weithgareddau ac ymyriadau wedi'u cynllunio.  7. Cyfrannu at strwythur a threfn y dydd trwy gynnal tasgau arferol, fel paratoi prydau bwyd, golchi dillad, glanhau, siopa a chefnogi plant/pobl ifainc i gyfrannu at hyn.  8. Mynd â phlant/pobl ifainc ar weithgareddau sydd wedi'u cynllunio er mwyn creu perthnasoedd ac ymddiriedaeth gadarnhaol, a hynny ar y cyd ag aelodau eraill y garfan.  9. Meithrin perthynas broffesiynol â'r plant/pobl ifainc a'u teuluoedd a defnyddio'r berthynas yna i ddiogelu plant ac annog deilliannau cadarnhaol.  10. Gweithio'n uniongyrchol â phlant/pobl ifainc a'u rhieni/cynhalwyr, naill ai ar wahân neu'n rhan o deulu.  11. Hyrwyddo lles plant a phobl ifainc drwy geisio magu eu diddordeb mewn addysg, y gymuned a ffordd iach o fyw.  12. Bod yn effro i arwyddion o bryder neu gam-drin, a sicrhau bod y plant/pobl ifainc yn cael eu monitro a'u diogelu.  13. Rhoi gwybod am unrhyw bryderon o ran ymarfer i'r rheolwr perthnasol yn ddi-oed.  14. Deall a pharchu hawliau plant a phobl ifainc.  15. Cynnal cofnodion gan ddefnyddio'r system TGCh angenrheidiol.  16. Ymgymryd â gwaith cofnodi yn unol â gweithdrefnau'r Uwchadran.  17. Rhoi gwybod i gydweithwyr am ddatblygiadau perthnasol a throsglwyddo rhwng sifftiau.  18. Rhannu gwybodaeth am blant ag asiantaethau eraill er mwyn diogelu a hyrwyddo eu lles, yn unol â gofynion y Ddeddf Diogelu Data.  19. Nodi a chofnodi risg a chyfrannu at reoli'r rhain.  20. Cadw mewn cysylltiad agos â'r Gweithwyr Cymdeithasol sy'n gyfrifol am achosion i sicrhau bod y cynllun yn symud yn ei flaen a darparu tystiolaeth ysgrifenedig o'r gwaith sydd wedi'i gynnal a'r cynnydd yn ei gylch.  21. Cysylltu ag asiantaethau a gweithwyr proffesiynol eraill, er mwyn sicrhau bod anghenion yn cael eu nodi a'u diwallu.  22. Diwallu anghenion corfforol plant/pobl ifainc lle bo angen, a lle bo'n rhan o'r cynllun personol.  23. Rhoi meddyginiaeth yn unol â'r cynllun personol.  24. Ymdrin â chwynion gan ddefnyddwyr gwasanaeth yn brydlon ac mewn modd sensitif, a hynny o fewn fframwaith Gweithdrefn Gwyno'r Cyngor.  25. Mynychu cynadleddau ac adolygiadau achos, cyfarfodydd cynnydd a chyfarfodydd eraill pan fo angen, a chyfrannu atyn nhw.  26. Hyrwyddo lles plant/pobl ifainc a phan fo'n briodol eirioli drostyn nhw.  27. Bod yn aelod o'r garfan, rhoi cymorth i gydweithwyr a derbyn cymorth yn ôl yr angen.  28. Gweithio â chydweithwyr ar achosion sy'n dod i'r amlwg.  29. Mynychu cyfarfodydd carfan a chymryd rhan ynddyn nhw, yn ôl y gofyn.  30. Cymryd rhan mewn gweithgareddau ymarferol yn y cartref a'i gyffiniau i sicrhau ei fod yn ddiogel ac yn cael ei gynnal a'i gadw, e.e. drwy ei lanhau.  31. Cludo plant / pobl ifanc i apwyntiadau, cyfarfodydd ac ati yn unol â Dyletswyddau Rhieni.  32. Bod yn atebol am arian wedi'i ddyrannu at ddibenion penodol.  33. Cymryd rhan mewn goruchwyliaeth reolaidd yn unol â Deddf Rheoleiddio ac Arolygu Gofal Cymdeithasol (Cymru) 2016.  34. Cymryd rhan mewn rhaglenni hyfforddi a datblygu staff y mae'r Rheolwr Llinell yn eu hystyried yn briodol.  35. Darparu gwasanaeth sydd ddim yn gwahaniaethu ar sail hil, rhyw, oed, statws priodasol, cyfeiriadedd rhywiol, anabledd, crefydd neu genedligrwydd.  36. Glynu at safonau Iechyd a Diogelwch sy'n cydymffurfio â gofynion statudol a pholisïau'r Gyfadran.  37. Cydymffurfio â deddfwriaeth, rheoliadau, polisïau, gweithdrefnau a safonau arferion da.  38. Gweithio yn unol â'r Cod Ymddygiad Proffesiynol.  Cyflawni unrhyw ddyletswyddau a chyfrifoldebau rhesymol eraill sy'n gymesur â'r swydd ar gais Cyfarwyddwr y Gwasanaeth neu yng ngoleuni cyfle cytûn i ddatblygu'n broffesiynol.  Cydymffurfio â pholisïau a gweithdrefnau Iechyd a Diogelwch y Cyngor ac ymgymryd ag unrhyw ddyletswyddau iechyd a diogelwch perthnasol yn unol â threfniadau lleol.  Rhoi cymorth i'r Cyngor chwarae ei ran i fynd i’r afael â Newid yn yr Hinsawdd ac i gyrraedd ei dargedau Lleihau Carbon ar draws yr holl wasanaethau y mae’n eu darparu a hefyd o ran y nwyddau a’r gwasanaethau hynny y mae'n eu prynu neu eu comisiynu gan sefydliadau eraill.  Mae gan bob aelod o staff ran werthfawr a hanfodol i'w chwarae i gadw pobl yn ddiogel. Mae cyfrifoldeb ar unrhyw berson sydd â phryderon ynghylch diogelwch plentyn neu oedolyn sy'n agored i niwed, NEU ymddygiad cydweithiwr tuag at blentyn neu oedolyn sy'n agored i niwed, i roi gwybod am hyn ar unwaith. Dylid gwneud hyn trwy Reolwr Llinell yr unigolyn, yr Arweinydd Diogelu Dynodedig neu gysylltu â Hwb Diogelu Amlasiantaeth Cwm Taf.  BYDD CYNNWYS Y DDOGFEN YMA YN CAEL EI ADOLYGU O BRYD I'W GILYDD GAN YMGYNGHORI Â DEILIAD Y SWYDD. MAE'N BOSIBL BYDD Y DISGRIFIAD SWYDD YN NEWID YN SGIL HYNNY. |

**MANYLEB PERSON**

|  |
| --- |
|  |

**Mae'r fanyleb yma'n nodi gwybodaeth a/neu gymwysterau, profiad yn y gorffennol, a chymwyseddau personol, a fyddai'n ddelfrydol ar gyfer y swydd benodol yma.**

Mae'r adrannau **Gwybodaeth/Cymwysterau** a Phrofiad yn disgrifio'r gallu technegol sy'n angenrheidiol er mwyn gwneud y swydd yma'n llwyddiannus.

Mae'r adran **Cymwyseddau** yn disgrifio'r mathau o sgiliau (heb fod yn dechnegol), y galluoedd a'r nodweddion personol a fyddai gan y person sy'n ddelfrydol ar gyfer y swydd benodol hon. Mae'r cymwyseddau yn disgrifio sut byddai'r person hwnnw, yn ddelfrydol, yn gweithio gyda phobl eraill a sut y byddai'n ymgymryd â'i gyfrifoldebau.

Mae'r adran **Amodau Arbennig a Gofynion Proffesiynol** yn disgrifio unrhyw briodoleddau eraill yng ngoleuni'r amgylchiadau penodol a fo'n ymwneud â'r swydd hon.

|  |  |  |
| --- | --- | --- |
| Gwybodaeth/Cymwysterau: | |  |
|  |  | |
| Hanfodol | Dymunol |
| Ymrwymiad cadarn i ddatblygiad proffesiynol parhaus. | Sgiliau Cymraeg Lefel 2 i Lefel 5  I gael gwybodaeth am y lefelau, mynnwch olwg ar ein canllawiau Lefelau Sgiliau Cymraeg, sydd i'w gweld yn adran y Gwasanaethau Cymraeg ar wefan Cyngor RhCT. |
| Sgiliau Cymraeg Lefel 1 - Bydd raid i bob gweithiwr gymryd rhan mewn sesiwn cyflwyniad i'r Gymraeg i gyrraedd y lefel yma. Edrychwch ar y Canllaw Sgiliau Iaith Gymraeg ar-lein: [www.rctcbc.gov.uk/SgiliauCymraeg](http://www.rctcbc.gov.uk/WelshSkills). | FfCCh/NVQ Lefel 3 mewn Iechyd a Gofal Cymdeithasol (Plant a Phobl Ifainc). |
| Ymrwymiad i ymgymryd â FfCCh Lefel 3 mewn Iechyd a Gofal Cymdeithasol (Plant a Phobl Ifainc) a'i gyflawni ymhen dwy flynedd o gofrestru gyda Gofal Cymdeithasol Cymru. | Profiad o weithio gyda Phlant a Phobl Ifainc mewn argyfwng. |
| Dealltwriaeth o Anghenion Diogelu Plant a Phobl Ifainc. |  |
|  |  |

|  |  |  |
| --- | --- | --- |
| Profiad: | |  |
|  |  | |
| Hanfodol | Dymunol |
| Tystiolaeth o ofalu am blant neu bobl ifainc yn uniongyrchol | Tystiolaeth o ymrwymiad i weithio gyda phlant/pobl ifainc sy'n wynebu argyfwng |
|  |  |

|  |  |  |
| --- | --- | --- |
| Sgiliau Cymraeg | |  |
|  |  | |
| Hanfodol | Dymunol |
| Cymraeg Lefel 1  *Bydd raid i bob gweithiwr gymryd rhan mewn sesiwn cyflwyniad i'r Gymraeg i gyrraedd y lefel yma.* | Cymraeg Lefel 2  Cymraeg Lefel 3  Cymraeg Lefel 3-5.  Cymraeg Lefel 4  Cymraeg Lefel 5 |
| I gael manylion ynglyn â'r lefelau, edrychwch ar y Canllaw Sgiliau Iaith Gymraeg ar-lein: [www.rctcbc.gov.uk/SgiliauCymraeg](http://www.rctcbc.gov.uk/WelshSkills) | |

|  |
| --- |
| Y sgiliau byddwch chi'n eu defnyddio yn y gweithle: |

|  |  |  |
| --- | --- | --- |
|  |  | |
| **Fframwaith Cymwyseddau** | **Fframwaith Cymwyseddau Gofal yn y Gymuned a Chymdeithasol** |
| **Meysydd Cymhwysedd** | **Ymddygiadau a gwerthoedd cymhwysedd** |
| Gofalu am Les Gorau Defnyddwyr y Gwasanaeth | Gwrando ar farn defnyddwyr y gwasanaeth a chynnwys y sawl sy'n gysylltiedig â nhw i bennu'r ffordd orau o symud ymlaen.  Cynorthwyo a galluogi defnyddwyr y gwasanaeth i wneud penderfyniadau. |
| **Sicrhau Canlyniadau** | Cymryd cyfrifoldeb.  **Yn hyblyg, yn gallu newid tasg/rôl/blaenoriaethau er mwyn dygymod â gorchmynion, newidiadau neu wybodaeth newydd**  Arddangos medr proffesiynol ac yn cyflwyno canlyniadau o ansawdd uchel yn gyson. |
| Gweithio gyda Phartneriaid | Gweithio i oresgyn anghydfod er lles gorau defnyddwyr y gwasanaeth  Nodi gwerth ac arbenigedd eraill o fewn yr amgylchedd ehangach  Rhoi gwybodaeth gyfredol i bartneriaid ynglŷn â'r hyn sy'n digwydd gyda defnyddwyr y gwasanaeth |
| **Ennyn ffydd defnyddwyr y gwasanaeth** | **Gweithio o fewn ffiniau proffesiynol clir wrth arddangos dealltwriaeth glir o'r problemau sydd gan ddefnyddwyr y gwasanaeth.**  Paratoi pecynnau gofal sy'n wirioneddol yn diwallu anghenion dynodedig a chynorthwyo i'w rhoi ar waith cymaint ag sy'n bosibl  Canolbwyntio ar yr unigolyn ac ymateb yn empathetig i les emosiynol a seicolegol yr unigolyn |
| Hybu Datblygiad Proffesiynol | Cydnabod bod lle o hyd am hunanwelliant  Cymryd rhan mewn gwaith adolygu a goruchwylio rheolaidd er mwyn nodi targedau a mannau i'w datblygu |
|  | Cyfathrebu'n Effeithiol | Gwrando o ddifrif ar farn pobl eraill ac ystyried yr hyn maen nhw'n ei ddweud mewn ffordd agored.  Cyfleu negeseuon anodd mewn ffordd sensitif.  Cyfathrebu'n glir ac yn gryno |
|  | **Cydymffurfio â gofynion iechyd a diogelwch** | **Rhoi mesurau ar waith sy’n lleihau risgiau i bobl eraill**  Bod yn effro i'r holl weithdrefnau perthnasol o ran Iechyd a Diogelwch. |
|  |  |  |

|  |  |
| --- | --- |
| Amodau Arbennig a Gofynion Proffesiynol | |
|  |  |
| Cyfrifoldeb personol am gofrestru gyda Gofal Cymdeithasol Cymru ar adeg penodi (neu ar ôl cwblhau’r Fframwaith Sefydlu Gofal Cymdeithasol) a chofrestriad parhaus ar Ran 2 o’r Gofrestr wedi hynny  Bod yn hyblyg ac ymateb i flaenoriaethau sy'n newid  Gofyniad i deithio'n annibynnol ledled Cyngor Bwrdeistref Sirol Rhondda Cynon Taf a'r tu allan i'r sir yn ôl yr angen. |